เอากุสทาแห่งซัคเซิน-โกทา-อัลเทินบวร์ค

เจ้าหญิงเอากุสทาแห่งซัคเซิน-โกทา-อัลเทินบวร์ค พระราชชนนี () ทรงเป็นเจ้าหญิงเยอรมันที่อภิเษกเข้าสู่ราชวงศ์อังกฤษ เป็นพระชายาในเจ้าชายแห่งเวลส์ระหว่าง ค.ศ. 1736 ถึง 1751 และหลังจากนั้นเก้าปีทรงเป็นพระพันปีในสมเด็จพระเจ้าจอร์จที่ 3ในปี ค.ศ. 1760 พระองค์ทรงเป็นเจ้าหญิงแห่งเวลส์หนึ่งในสี่องค์ที่ไม่ได้ขึ้นเป็นสมเด็จพระราชินี ทรงเป็นพระปัยยิกา ของ สมเด็จพระราชินีนาถวิกตอเรีย

เจ้าหญิงเอากุสทาประสูติในเมืองโกทา ในรัฐทือริงเงิน เป็นธิดาในฟรีดริชที่ 2 ดยุกแห่งซัคเซิน-โกทา-อัลเทินบวร์ค กับดัชเชสมักดาเลนา เอากุสทา แห่งอัลฮัลท์-เซิร์บส์ ขณะมีอายุ 29 ปี ได้อภิเษกสมรสกับเจ้าชายเฟรเดอริก เจ้าชายแห่งเวลส์ รัชทายาทในพระเจ้าจอร์จที่ 2 แห่งบริเตนใหญ่ ก่อนหน้านั้น กษัตริย์แห่งปรัสเซียทรงเทียบเชิญพระราชธิดาองค์โตมาอภิเษกสมรสกับเจ้าชายเฟรเดอริกแต่พระเจ้าจอร์จที่ 2 ทรงปฏิเสธ Finch, Barbara Clay: Lives of the princesses of Wales. Part II ฝ่ายปรัสเซียเองก็ไม่ลดความพยายาม และท่ามกลางข่าวลือว่าทางราชวงศ์อังกฤษได้รับข้อเสนอให้อภิเษกกับท่านหญิงไดอานา สเปนเซอร์ หลานในดัชเชสแห่งมาร์ลบะระ

ระหว่างที่พระเจ้าจอร์จที่ 2 เสด็จเยือนฮันโนเฟอร์ ราชวงศ์ปรัสเซียได้กราบทูลให้เจ้าหญิงเอากุสทาแห่งซัคเซิน-โกทาเข้าเฝ้า เมื่อพระเจ้าจอร์จที่ 2 ทอดพระเนตรแล้ว ก็รับสั่งว่าเหมาะสม จึงยินยอมให้เจ้าชายเฟรเดอริกทำการอภิเษกกับเอากุสทา ในขณะที่เจ้าชายเฟรเดอริกก็รับสั่งว่า ทรงยินยอมทุกประการไม่ว่าพระราชบิดาจะประสงค์สิ่งใดVan der Kiste, John (1997) George II and Queen Caroline. Stroud, Gloucestershire: Sutton Publishing. ISBN 0-7509-1321-5. p 154 อย่างไรก็ตาม เจ้าหญิงเอากุสทาไม่สามารถตรัสภาษาฝรั่งเศสหรืออังกฤษได้ แม้ว่าก่อนอภิเษกจะทรงได้เข้าหลักสูตรภาษาอังกฤษ อย่างไรก็ตาม มารดาของพระนางไม่คิดว่านั่นจำเป็นมากนัก เพราะในราชวงศ์อังกฤษก็มีพระบรมวงศ์เชื้อสายเยอรมันอยู่มากและหลายองค์สามารถพูดเยอรมันได้

ทั้งสองพระองค์อภิเษกสมรสเมื่อวันที่ 8 พฤษภาคม 1736 ที่อารามหลวงในพระราชวังเซนต์เจมส์ กรุงลอนดอน

 อ้างอิง 

หมวดหมู่:เจ้าหญิงอังกฤษ
หมวดหมู่:ชาวอังกฤษเชื้อสายเยอรมัน
หมวดหมู่:เสียชีวิตจากมะเร็งหลอดอาหาร
หมวดหมู่:เจ้าหญิงแห่งเวลส์
หมวดหมู่:ดัชเชสแห่งเอดินบะระ